XML
XML on tekstimuotoista ja muistuttaa HTML-kieltä, jolla WWW-sivut kirjoitetaan, ja ne kummatkin ovat SGML-kielen yksinkertaistettuja osajoukkoja. XML ei kuitenkaan ole tarkoitettu sivunkuvauskieleksi kuten HTML, vaan se on metakieli, jolla kuvataan tiedon rakenne ilman ennalta määrättyjä koodeja. XML-kielellä voi muodostaa uusia koodeja, joiden avulla voidaan luoda dokumentteja hyvinkin erilaisiin ja erityisiin tarkoituksiin. XHTML on HTML-kielen versio, joka on siivottu puhtaaksi XML-kieleksi.
XL (XML-pohjainen ohjelmointikieli)
XL on XML-pohjainen web-palveluihin suunnattu ohjelmointikieli, jonka kehityksen aloittivat Daniela Florescu (XQRL Inc.), Andreas Grünhagen ja Donald Kossmann (ETH Zürich) vuonna 2001. Se tukee W3C:n standardeja. XL käyttää XQuery:a kyselykielenä, SOAP:ia palveluiden väliseen kommunikointiin ja WSDL:ää käyttöliittymien määrittelyyn.